title: A Bizottság (EU) 2018/1494 végrehajtási rendelete (2018. október 8.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 291. alkalommal történő módosításáról

text:
                  8.10.2018

                  HU

                  Az Európai Unió Hivatalos Lapja

                  LI 252/1

         A BIZOTTSÁG (EU) 2018/1494 VÉGREHAJTÁSI RENDELETE
         (2018. október 8.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 291. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2018. október 4-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést felvesz az azon személyekre, csoportokra és szervezetekre vonatkozó jegyzékébe, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ezért ennek megfelelően módosítani kell.

                     (3)

                     Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 8-án.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletében a „Jogi személyek, csoportok és szervezetek” rész a következő bejegyzéssel egészül ki:

               „Jama'a Nusrat ul-Islam wa al-Muslimin (JNIM). A 7a. cikk (2) bekezdésének i) pontjában meghatározott megjelölés időpontja: 2018.10.4.”


title: A Bizottság (EU) 2018/1506 végrehajtási rendelete (2018. október 10.) az olaszországi tojás- és baromfihús-ágazatot érintő rendkívüli piactámogatási intézkedésekről

text:
                  11.10.2018

                  HU

                  Az Európai Unió Hivatalos Lapja

                  L 255/1

         A BIZOTTSÁG (EU) 2018/1506 VÉGREHAJTÁSI RENDELETE
         (2018. október 10.)
         az olaszországi tojás- és baromfihús-ágazatot érintő rendkívüli piactámogatási intézkedésekről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 220. cikke (1) bekezdésének a) pontjára,
         mivel:

                     (1)

                     2016. április 30. és 2017. szeptember 28. között Olaszországban 43 esetben erősítették meg és jelentették a H5 és H7 altípusba tartozó magas patogenitású madárinfluenza megjelenését. Az érintett fajok a kacsa, a pulyka, a gyöngytyúk, valamint a Gallus domesticus naposcsibék, csirkék, jércék és tojótyúkok.

                     (2)

                     Olaszország gyorsan és megfelelően reagált, meghozva a 2005/94/EK tanácsi irányelv (2) értelmében megkövetelt minden szükséges állat-egészségügyi intézkedést.

                     (3)

                     Olaszország ellenőrzési, megfigyelési és megelőzési intézkedéseket foganatosított, valamint védő-, és megfigyelési körzeteket („szabályozás alá eső körzetek”) hozott létre az (EU) 2016/697 (3), (EU) 2017/155 (4), (EU) 2017/247 (5) (EU) 2017/263 (6), (EU) 2017/417 (7), (EU) 2017/554 (8), (EU) 2017/696 (9), (EU) 2017/780 (10), (EU) 2017/977 (11), (EU) 2017/1397 (12), (EU) 2017/1415 (13), (EU) 2017/1484 (14), (EU) 2017/1519 (15) (EU) és a 7/1593 (16) bizottsági végrehajtási határozatoknak megfelelően.

                     (4)

                     Olaszország arról értesítette a Bizottságot, hogy a szükséges és a járvány terjedésének megakadályozása és felszámolása érdekében meghozott közegészségügyi és állategészségügyi intézkedések kihatással voltak a gazdasági szereplők széles körére, akik a 652/2014/EU európai parlamenti és tanácsi rendelet (17) értelmében igénybe vehető uniós pénzügyi támogatással nem ellentételezhető bevételkieséseket szenvedtek el.

                     (5)

                     2018. március 9-én a Bizottsághoz hivatalos kérelem érkezett Olaszországtól a 2016. április 30. és 2017. szeptember 28. között megerősített kitörésekkel kapcsolatos, az 1308/2013/EU rendelet 220. cikkének (3) bekezdése szerinti egyes rendkívüli intézkedések társfinanszírozása iránt. 2018. június 1-jén, 2018. június 14-én, 2018. június 22-én és 2018. július 11-én az olasz hatóságok pontosították és dokumentálták kérelmüket.

                     (6)

                     A (3) preambulumbekezdésében említett állategészségügyi intézkedések eredményeként a H5 és H7 altípusba tartozó magas patogenitású madárinfluenza kitörését követően létrehozott, szabályozás alá eső körzetekben lévő baromfitartó gazdaságokban valamennyi baromfiféle vonatkozásában meghosszabbították a pihentetési időszakokat, megtiltották a madarak elhelyezését, szállításukat pedig korlátozták. Ez a következő fajokat érintette: kacsa, pulyka, gyöngytyúk és Gallus domesticus naposcsibék, csirkék, jércék és tojótyúkok. Ez termeléskieséshez vezetett az érintett gazdaságokban a keltetőtojás, az étkezési tojás és a baromfihús tekintetében. Ezért helyénvaló ellentételezni a megsemmisített, feldolgozott vagy visszaminősített tojások, valamint a nem termelt állatok, a hosszabb tartás, illetve a levágás okozta veszteségeket.

                     (7)

                     Az 1308/2013/EU rendelet 220. cikkének (5) bekezdésével összhangban az Unió az Olaszország által a rendkívüli piactámogatási intézkedések miatt viselt kiadások 50 %-ával egyenértékű társfinanszírozást nyújt. Az Olaszország által benyújtott, a 2016. április 30. és 2017. szeptember 28. között megerősített kitörésekkel kapcsolatos kérelem vizsgálatát követően a Bizottságnak meg kell állapítania az egyes rendkívüli piactámogatási intézkedések keretében támogatásra jogosult maximális mennyiségeket.

                     (8)

                     A túlkompenzáció elkerülése érdekében technikai és gazdasági tanulmányokra, illetve könyvelési dokumentumokra támaszkodva, minden egyes állattípus és termék tekintetében kategóriák szerint kell megállapítani a társfinanszírozás megfelelő mértékű átalányösszegét.

                     (9)

                     A kettős finanszírozás elkerülése érdekében figyelmet kell fordítani arra, hogy a veszteségeket nem kompenzálták-e állami támogatásból vagy biztosítás révén, és hogy az e rendelet szerinti uniós társfinanszírozás csak olyan termékek és állatok kapcsán legyen igénybe vehető, amelyekre vonatkozóan a 652/2014/EU rendelet értelmében nem vettek igénybe uniós pénzügyi hozzájárulást.

                     (10)

                     Az e rendeletben előírt rendkívüli piactámogatási intézkedések körét és időtartamát az érintett piac támogatásához feltétlenül szükséges mértékre kell korlátozni. Konkrétabban a kivételes támogatási intézkedések kizárólag a szabályozás alá eső körzetekben található gazdaságokban zajló baromfitenyésztésre és tojástermelésre korlátozódhatnak, és csak a magas patogenitású madárinfluenza 2016. április 30. és 2017. szeptember 28. között megerősített 43 előfordulása és a szabályozás alá eső körzetek szempontjából releváns uniós és olasz jogszabályokban előírt állategészségügyi intézkedések időtartamára terjedhetnek ki.

                     (11)

                     A rugalmasság biztosítása érdekében abban az esetben, ha az ellentételezésre jogosult állatok vagy tojások száma eltér az e rendeletben meghatározott, becsléseken alapuló maximális számoktól, a kompenzáció bizonyos korlátok között módosítható, amennyiben az Unió által társfinanszírozott kiadások maximális összegét tiszteletben tartják.

                     (12)

                     A szóban forgó rendkívüli piactámogatási intézkedésekkel kapcsolatos hatékony pénzgazdálkodás biztosítása érdekében csak azon kifizetések tekintetében nyújtható uniós társfinanszírozás, amelyeket Olaszország legkésőbb 2019. szeptember 30-ig teljesít a kedvezményezetteknek. A 907/2014/EU felhatalmazáson alapuló bizottsági rendelet (18) 5. cikkének (2) bekezdése nem alkalmazható.

                     (13)

                     A kifizetések jogszerűségének és pontosságának biztosítása érdekében Olaszországnak előzetes ellenőrzéseket kell végeznie.

                     (14)

                     Az uniós pénzügyi ellenőrzés céljára Olaszországnak továbbítania kell a Bizottságnak a kifizetések elszámolását.

                     (15)

                     Az e rendeletben meghatározott intézkedések Olaszország általi haladéktalan végrehajthatósága érdekében indokolt előírni, hogy e rendelet az Európai Unió Hivatalos Lapjában való kihirdetését követő napon lépjen hatályba.

                     (16)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az Olaszország által 2016. április 30. és 2017. szeptember 28. között észlelt és jelentett, a H5 és H7 altípusba tartozó, magas patogenitású madárinfluenza 43 előfordulása által erősen sújtott keltetőtojás-, étkezésitojás- és baromfihús-piac számára biztosított támogatások kapcsán Olaszországnál felmerült kiadásokhoz az Unió 50 %-os társfinanszírozást nyújt.

            2. cikk
            Az Olaszország által viselt kiadások csak az alábbiak szerint jogosultak uniós társfinanszírozásra:

                        a)

                        a mellékletben felsorolt és az 1. cikkben meghatározott időtartamhoz kapcsolódóan az uniós és olasz jogszabályokban előírt állategészségügyi intézkedések alkalmazásának időtartamára; valamint

                        b)

                        a mellékletben felsorolt uniós és olasz jogszabályokban említett körzetekben („szabályozás alá eső körzetek”) található, az állategészségügyi intézkedések hatálya alá tartozó baromfitartó gazdaságok esetében; valamint

                        c)

                        ha Olaszország legkésőbb 2019. szeptember 30-ig teljesíti a kifizetéseket a kedvezményezetteknek. A 907/2014/EU felhatalmazáson alapuló rendelet 5. cikkének (2) bekezdése nem alkalmazandó; valamint

                        d)

                        amennyiben az a) pontban említett időszakra vonatkozóan az állat vagy a termék tekintetében nem került sor semmiféle, állami támogatás vagy biztosítás révén nyújtott ellentételezésre, illetve a 652/2014/EU rendelet értelmében biztosított uniós pénzügyi hozzájárulás igénybevételére.

            3. cikk

               (1)   Az uniós társfinanszírozás maximális mértéke 11,1 millió EUR, amely a következőképpen oszlik meg:

                           a)

                           a szabályozás alá eső körzetben található baromfi tekintetében elszenvedett termeléskiesés esetén a következő átalányok alkalmazandók:

                                       i.

                                       0,11 EUR a 0407 11 00 KN-kód alá tartozó megsemmisített keltetőtojásonként, legfeljebb 2 320 318 tojásig,

                                       ii.

                                       0,07895 EUR a 0407 11 00 KN-kód alá tartozó, tojástermékekké alakított keltetőtojásonként, legfeljebb 2 935 380 tojásig,

                                       iii.

                                       0,057 EUR a 0407 11 00 KN-kód alá tartozó, hobbiállat-eledellé visszaminősített keltetőtojásonként, legfeljebb 190 000 tojásig,

                                       iv.

                                       0,019 EUR a 0407 11 00 KN-kód alá tartozó, ketreces tartásból származó, tojástermékekké alakított tojásonként, legfeljebb 5 788 593 tojásig,

                                       v.

                                       0,02375 EUR a 0407 11 00 KN-kód alá tartozó, ketreces tartásból származó, tojástermékekké alakított tojásonként, legfeljebb 37 903 308 tojásig,

                                       vi.

                                       0,085 EUR/hét a 0105 99 30 KN-kód alá tartozó nőivarú hízópulykánként, legfeljebb 1 342 757 állatig,

                                       vii.

                                       0,129 EUR/hét a 0105 99 30 KN-kód alá tartozó hímivarú hízópulykánként, legfeljebb 2 397 112 állatig,

                                       viii.

                                       0,045 EUR/hét a 0105 99 50 KN-kód alá tartozó gyöngytyúkonként, legfeljebb 194 548 állatig,

                                       ix.

                                       0,045 EUR/hét a 0105 94 00 KN-kód alá tartozó brojlerenként, legfeljebb 27 626 088 állatig,

                                       x.

                                       0,12385 EUR/hét a 0105 99 10 KN-kód alá tartozó hízókacsánként, legfeljebb 41 302 állatig,

                                       xi.

                                       0,085 EUR/hét a 0105 94 00 KN-kód alá tartozó ketreces tojótyúkonként, legfeljebb 176 000 állatig,

                                       xii.

                                       0,1065 EUR/hét a 0105 94 00 KN-kód alá tartozó padlós tartásos tojótyúkonként, legfeljebb 932 625 állatig,

                                       xiii.

                                       0,04 EUR/hét a 0105 94 00 KN-kód alá tartozó padlós tartásos jércénként, legfeljebb 414 900 állatig;

                           b)

                           a szabályozás alá eső körzetekben fennálló áthelyezési tilalom miatti hosszabb tartáshoz kapcsolódó veszteségekre állatonként a következő átalányok alkalmazandók:

                                       i.

                                       0, 115 EUR/hét a 0105 94 00 KN-kód alá tartozó jércénként, legfeljebb 400 553 állatig;

                                       ii.

                                       0,0995 EUR/hét a 0105 94 00 KN-kód alá tartozó csirkénként, legfeljebb 754 942 állatig;

                                       iii.

                                       0,0995 EUR/hét a 0105 99 50 KN-kód alá tartozó gyöngytyúkonként, legfeljebb 1 277 állatig,

                                       iv.

                                       0,46 EUR/hét a 0105 99 30 KN-kód alá tartozó pulykánként, legfeljebb 12 662 állatig;

                                       v.

                                       8,46 EUR a 0105 99 30 KN-kód alá tartozó túlméretezett pulykánként, legfeljebb 12 662 állatig;

                                       vi.

                                       0,2618 EUR/hét a 0105 99 10 KN-kód alá tartozó hízókacsánként, legfeljebb 7 700 állatig;

                           c)

                           a szabályozás alá eső körzetekben található baromfi levágása esetén állatonként a következő átalányok alkalmazandók:

                                       i.

                                       0,5183 EUR a 0105 12 00 KN-kód alá tartozó nőivarú pulykánként, legfeljebb 144 580 állatig;

                                       ii.

                                       1,03 EUR a 0105 12 00 KN-kód alá tartozó hímivarú pulykánként, legfeljebb 186 080 állatig;

                                       iii.

                                       0,18375 EUR a 0105 11 19 KN-kód alá tartozó csirkénként, legfeljebb 37 000 állatig;

                                       iv.

                                       0,20875 EUR a 0105 11 19 KN-kód alá tartozó hagyományos csirkénként, legfeljebb 779 519 állatig;

                           d)

                           a szabályozás alá eső körzetekben található tenyésztők által elszenvedett termeléskiesés esetén állatonként a következő átalányok alkalmazandók:

                                       i.

                                       0,1815 EUR a 0105 94 00 KN-kód alá tartozó brojlerenként, legfeljebb 853 692 állatig,

                                       ii.

                                       1,2225 EUR a 0105 99 30 KN-kód alá tartozó pulykánként, legfeljebb 48 050 állatig.

               (2)   Amennyiben az ellentételezésre jogosult állatok és tojások száma meghaladja az (1) bekezdésben meghatározott tételenkénti maximális számot, az uniós társfinanszírozásra jogosult kiadásokat tételenként ki lehet igazítani, és meg lehet haladni a tételenkénti maximális szám alkalmazásából eredő összegeket, feltéve, hogy a kiigazítások teljes összege az Unió általi társfinanszírozás tekintetében az (1) bekezdésében megállapított maximális mérték 10 %-a alatt marad.

            4. cikk
            Olaszország elvégzi az 1306/2013/EU európai parlamenti és tanácsi rendelet (19) 58. és 59. cikke szerinti adminisztratív és fizikai ellenőrzéseket.
            Olaszországnak ellenőriznie kell különösen a következőket:

                        a)

                        a támogatást kérelmező kedvezményezett jogosultsága;

                        b)

                        minden támogatásra jogosult kérelmező esetében: a tényleges termeléskiesés jogosultsága, mennyisége és értéke;

                        c)

                        annak ténye, hogy a támogatásra jogosult szereplők egyike sem részesült egyéb forrásból finanszírozásban az e rendelet 2. cikkében említett veszteségek ellentételezéseként.

                  Az adminisztratív ellenőrzésen átesett, támogatható kérelmezők részére a támogatás folyósítható a további ellenőrzések – nevezetesen a helyszíni ellenőrzésre kiválasztott gazdálkodók ellenőrzésének – elvégzésének lezárulta előtt.
            Amennyiben az utóbbiak nem igazolják a termelő támogathatóságát, a támogatást vissza kell fizettetni és szankciókat kell alkalmazni.

            5. cikk
            Olaszország eljuttatja a Bizottsághoz a kifizetések pénzügyi elszámolását.

            6. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 10-én.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).

            (3)  A Bizottság (EU) 2016/697 végrehajtási határozata (2016. május 4.) az Olaszországban előforduló, a H7N7 altípusba tartozó, magas patogenitású madárinfluenzával kapcsolatos egyes védintézkedésekről (HL L 120., 2016.5.5., 35. o.).

            (4)  A Bizottság (EU) 2017/155 végrehajtási határozata (2017. január 26.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 23., 2017.1.28., 25. o.).

            (5)  A Bizottság (EU) 2017/247 végrehajtási határozata (2017. február 9.) egyes tagállamokban a magas patogenitású madárinfluenza kitörésével kapcsolatos védintézkedésekről (HL L 36., 2017.2.11., 62. o.).

            (6)  A Bizottság (EU) 2017/263 végrehajtási határozata (2017. február 14.) a magas patogenitású madárinfluenza-vírusok baromfira történő átvitelét illetően a vadon élő madarak jelentette kockázatokkal kapcsolatos kockázatcsökkentési és megerősített biológiai biztonsági intézkedésekről, továbbá korai észlelő rendszerekről (HL L 39., 2017.2.16., 6. o.).

            (7)  A Bizottság (EU) 2017/417 végrehajtási határozata (2017. március 7.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 63., 2017.3.9., 177. o.).

            (8)  A Bizottság (EU) 2017/554 végrehajtási határozata (2017. március 23.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 79., 2017.3.24., 15. o.).

            (9)  a Bizottság (EU) 2017/696 végrehajtási határozata (2017. április 11.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 101., 2017.4.12., 80. o.),

            (10)  A Bizottság (EU) 2017/780 végrehajtási határozata (2017. május 3.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 116., 2017.5.5., 30. o.).

            (11)  A Bizottság (EU) 2017/977 végrehajtási határozata (2017. június 8.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 146., 2017.6.9., 155. o.).

            (12)  A Bizottság (EU) 2017/1397 végrehajtási határozata (2017. július 27.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 197., 2017.7.28., 13. o.).

            (13)  A Bizottság (EU) 2017/1415 végrehajtási határozata (2017. augusztus 3.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 203., 2017.8.4., 9. o.).

            (14)  A Bizottság (EU) 2017/1484 végrehajtási határozata (2017. augusztus 17.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 214., 2017.8.18., 28. o.).

            (15)  A Bizottság (EU) 2017/1519 végrehajtási határozata (2017. szeptember 1.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 228., 2017.9.2., 1. o.).

            (16)  A Bizottság (EU) 2017/1593 végrehajtási határozata (2017. szeptember 20.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 243., 2017.9.21., 14. o.).

            (17)  Az Európai Parlament és a Tanács 652/2014/EU rendelete (2014. május 15.) az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről (HL L 189., 2014.6.27., 1. o.).

            (18)  A Bizottság 907/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).

            (19)  Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).

            MELLÉKLET

               A 2. cikkben említett szabályozás alá eső körzetek és időszakok

            A 2005/94/EK irányelv szerinti, az alábbi jogszabályokban meghatározott olaszországi területek és időszakok:

                        —

                        A Bizottság (EU) 2016/697 végrehajtási határozata (2016. május 4.) a Dániában előforduló, a H7N7 altípusba tartozó, magas patogenitású madárinfluenzával kapcsolatos egyes védintézkedésekről (HL L 120., 2016.5.5., 35. o.).

                        —

                        A Bizottság (EU) 2017/155 végrehajtási határozata (2017. január 26.) az egyes tagállamokban a H5N8 altípusba tartozó, magas patogenitású madárinfluenza kitörésével kapcsolatos védintézkedésekről szóló (EU) 2016/2122 végrehajtási határozat mellékletének módosításáról (HL L 23., 2017.1.28., 25. o.).

                        —

                        A Bizottság (EU) 2017/247 végrehajtási határozata (2017. február 9.) egyes tagállamokban a magas patogenitású madárinfluenza kitörésével kapcsolatos védintézkedésekről (HL L 36., 2017.2.11., 62. o.).

                        —

                        A Bizottság (EU) 2017/263 végrehajtási határozata (2017. február 14.) a magas patogenitású madárinfluenza-vírusok baromfira történő átvitelét illetően a vadon élő madarak jelentette kockázatokkal kapcsolatos kockázatcsökkentési és megerősített biológiai biztonsági intézkedésekről, továbbá korai észlelő rendszerekről (HL L 39., 2017.2.16., 6. o.).

                        —

                        A Bizottság (EU) 2017/417 végrehajtási határozata (2017. március 7.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 63., 2017.3.9., 177. o.).

                        —

                        A Bizottság (EU) 2017/554 végrehajtási határozata (2017. március 23.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 79., 2017.3.24., 15. o.).

                        —

                        A Bizottság (EU) 2017/696 végrehajtási határozata (2017. április 11.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 101., 2017.4.13., 80. o.),

                        —

                        A Bizottság (EU) 2017/780 végrehajtási határozata (2017. május 3.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 116., 2017.5.5., 30. o.).

                        —

                        A Bizottság (EU) 2017/977 végrehajtási határozata (2017. június 8.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 146., 2017.6.9., 155. o.).

                        —

                        A Bizottság (EU) 2017/1397 végrehajtási határozata (2017. július 27.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 197., 2017.7.28., 13. o.).

                        —

                        A Bizottság (EU) 2017/1415 végrehajtási határozata (2017. augusztus 3.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 203., 2017.8.4., 9. o.).

                        —

                        A Bizottság (EU) 2017/1484 végrehajtási határozata (2017. augusztus 17.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 214., 2017.8.18., 28. o.).

                        —

                        A Bizottság (EU) 2017/1519 végrehajtási határozata (2017. szeptember 1.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 228., 2017.9.2., 1. o.).

                        —

                        A Bizottság (EU) 2017/1593 végrehajtási határozata (2017. szeptember 20.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 243., 2017.9.21., 14. o.).

                        —

                        a magas patogenitású madárinfluenza 2016. április 30. és 2017. szeptember 28. között megerősített előfordulásait követő fertőzések bejelentéséről szóló egészségügyi minisztériumi rendeletek.


title: A Bizottság (EU) 2018/1532 végrehajtási rendelete (2018. október 12.) a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a dikvat hatóanyag jóváhagyásának meg nem hosszabbításáról, valamint az 540/2011/EU bizottsági végrehajtási rendelet módosításáról (EGT-vonatkozású szöveg.)

text:
                  15.10.2018

                  HU

                  Az Európai Unió Hivatalos Lapja

                  L 257/10

         A BIZOTTSÁG (EU) 2018/1532 VÉGREHAJTÁSI RENDELETE
         (2018. október 12.)
         a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a dikvat hatóanyag jóváhagyásának meg nem hosszabbításáról, valamint az 540/2011/EU bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére és 78. cikke (2) bekezdésére,
         mivel:

                     (1)

                     A 2001/21/EK bizottsági irányelv (2) felvette a 91/414/EGK tanácsi irányelv (3) I. mellékletébe a dikvat hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A dikvat hatóanyagnak az 540/2011/EU végrehajtási rendelet mellékletének A. részében megállapított jóváhagyása 2019. június 30-án lejár.

                     (4)

                     Az 1141/2010/EU bizottsági rendelet 4. cikkének megfelelően az említett cikkben előírt határidőn belül két kérelmet nyújtottak be a dikvat hatóanyagnak a 91/414/EGK tanácsi irányelv (5) I. mellékletébe való felvételének megújítására.

                     (5)

                     A kérelmezők az 1141/2010/EU rendelet 9. cikkének megfelelően előírt kiegészítő dossziékat benyújtották. A jelentéstevő tagállam a kérelmeket hiánytalannak találta.

                     (6)

                     A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2014. szeptember 19-én benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a hosszabbítási kérelmet értékelő jelentést észrevételezésre megküldte a kérelmezőknek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2015. november 12-én eljuttatta a Bizottsághoz az azzal kapcsolatban levont következtetéseit (6), hogy a dikvat várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Hatóság megállapította, hogy a dolgozók, a közelben tartózkodók, valamint a lakosok fokozott veszélynek vannak kitéve. E megállapítás közzététele után a Hatóság és az egyik kérelmező szakértői vizsgálatot folytatott a nem étrendi kockázatok értékeléséről. 2017 novemberében a Hatóság tájékoztatta a kérelmezőt, hogy az értékelést a legmegfelelőbb tudományos megközelítést felhasználva véglegesítették, azonban a Bizottság az EFSA-nak küldött megbízáson keresztül mérlegelheti a dikvat nem étrendi expozíciójára irányuló felülvizsgálat szükségességét. A Bizottság 2018. február 19-én megbízta a Hatóságot a dikvat nem étrendi expozíciójának felülvizsgálatával. 2018. április 17-én (7) a Hatóság megerősítette, hogy minden esetben nagy kockázat áll fenn a közelben tartózkodókra, valamint a lakosokra nézve. Emellett magas kockázati szintet állapítottak meg a madarak esetében is (8).

                     (9)

                     A Bizottság felkérte a kérelmezőket, hogy nyújtsák be észrevételeiket a Hatóság következtetéséről, a Hatóság 2018-as szakvéleményéről, valamint – az 1141/2010/EU rendelet 17. cikke (1) bekezdésének megfelelően – a felülvizsgálati jelentés tervezetéről. A kérelmezők benyújtották észrevételeiket, és azokat a Bizottság alaposan megvizsgálta.

                     (10)

                     A kérelmezők által felhozott érvek azonban nem tudták eloszlatni az anyaggal kapcsolatos aggályokat.

                     (11)

                     Ennek következtében legalább egy, dikvatot tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok nem teljesülnek. Ezért az említett rendelet 20. cikke (1) bekezdése b) pontjának megfelelően helyénvaló úgy rendelkezni, hogy a dikvat hatóanyag jóváhagyása ne kerüljön meghosszabbításra.

                     (12)

                     A tagállamok számára időt kell biztosítani a dikvat tartalmú növényvédő szerekre vonatkozó engedélyek visszavonására.

                     (13)

                     Amennyiben a tagállamok az 1107/2009/EK rendelet 46. cikke értelmében türelmi időt biztosítanak a dikvatot tartalmazó növényvédő szerek tekintetében, ez az időszak legfeljebb 2020. február 4-ig tarthat.

                     (14)

                     E rendelet nem sérti a kérelmezők azon jogát, hogy az 1107/2009/EK rendelet 7. cikkével összhangban a dikvatra vonatkozóan újabb kérelmet nyújtsanak be.

                     (15)

                     A Növények, Állatok, Élelmiszerek és Takarmányok Állandó Bizottsága nem nyilvánított véleményt az elnöke által kitűzött határidőn belül. Mivel végrehajtási jogi aktus elfogadására volt szükség, az elnök a végrehajtási aktus tervezetét további megvitatás céljából a fellebbviteli bizottság elé terjesztette. A fellebbviteli bizottság nem nyilvánított véleményt,

               ELFOGADTA EZT A RENDELETET:

            1. cikk
            Hatóanyag jóváhagyásának meg nem hosszabbítása
            A dikvat hatóanyag jóváhagyása nem kerül meghosszabbításra.

            2. cikk
            Átmeneti intézkedések
            A tagállamok legkésőbb 2019. május 4-ig visszavonják a dikvat hatóanyagú növényvédő szerekre vonatkozó engedélyeket.

            3. cikk
            Türelmi idő
            A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2020. február 4-ig le kell járnia.

            4. cikk
            Az 540/2011/EU végrehajtási rendelet módosítása
            Az 540/2011/EU végrehajtási rendelet mellékletének A. részében található táblázat dikvatra vonatkozó 15. sorát el kell hagyni.

            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 12-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2001/21/EK irányelve (2001. március 5.) a növényvédő szerek forgalomba hozataláról szóló 91/414/EGK tanácsi irányelv I. mellékletének az amitrol, dikvat, piridát és tiabendazol mint hatóanyag felvétele érdekében történő módosításáról (HL L 69., 2001.3.10., 17. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 1141/2010/EU rendelete (2010. december 7.) a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).

            (6)  EFSA (Európai Élelmiszerbiztonsági Hatóság), 2015. Conclusion on the peer review of the pesticide risk assessment of the active substance diquat (A dikvat hatóanyagú növényvédő szernél felmerülő kockázatok értékelésének szakmai vizsgálatából levont következtetés). EFSA Journal 2015;13(11):4308 [127. o.].

            (7)  EFSA (Európai Élelmiszerbiztonsági Hatóság), 2018. Statement on non-dietary exposure on diquat (Szakvélemény a dikvat nem étrendi expozíciójáról). EFSA Journal 2018;16(4):5260 [111. o.].

            (8)  EFSA (Európai Élelmiszerbiztonsági Hatóság), 2015. Conclusion on the peer review of the pesticide risk assessment of the active substance diquat (A dikvat hatóanyagú növényvédő szernél felmerülő kockázatok értékelésének szakmai vizsgálatából levont következtetés). EFSA Journal 2015;13(11):4308 [127. o.].


title: A Bizottság (EU) 2018/1557 végrehajtási rendelete (2018. október 17.) az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról szóló (EU) 2016/1368 végrehajtási rendelet módosításáról (EGT-vonatkozású szöveg.)

text:
                  18.10.2018

                  HU

                  Az Európai Unió Hivatalos Lapja

                  L 261/10

         A BIZOTTSÁG (EU) 2018/1557 VÉGREHAJTÁSI RENDELETE
         (2018. október 17.)
         az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról szóló (EU) 2016/1368 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről, valamint a 2008/48/EK és a 2014/17/EU irányelv, továbbá az 596/2014/EU rendelet (1) módosításáról szóló, 2016. június 8-i (EU) 2016/1011 európai parlamenti és tanácsi rendeletre és különösen annak 20. cikke (1) bekezdésére,
         mivel:

                     (1)

                     A referenciamutatók fontos szerepet játszanak sok pénzügyi eszköz és pénzügyi ügylet árának meghatározásában, valamint számos befektetési alap teljesítményének mérésében. A referenciamutatók kezelése és az azokhoz való hozzájárulás sok esetben manipuláció kockázatának van kitéve, és az érintett személyek gyakran kerülnek szembe összeférhetetlenséggel.

                     (2)

                     Ahhoz, hogy a referenciamutatók betöltsék gazdasági szerepüket, reprezentatívnak kell lenniük az általuk tükrözött mögöttes piaci vagy gazdasági valóság tekintetében. Ha valamely referenciamutató már nem reprezentatív egy mögöttes piac, például a bankközi kamatlábak tekintetében, akkor fennáll a kockázata, hogy negatív hatást gyakorol, többek között a piac integritására, a háztartások finanszírozására (hitelek és jelzáloghitelek), valamint az Unión belüli vállalkozásokra.

                     (3)

                     Amennyiben egy konkrét referenciamutatót referenciaként használó pénzügyi eszközök, pénzügyi ügyletek és befektetési alapok összértéke magas, általánosságban növekednek a felhasználókat, a piacokat és az Unió gazdaságát érintő kockázatok. Az (EU) 2016/1011 rendelet ezért különböző kategóriákba tartozó referenciamutatókat hoz létre, és kiegészítő követelményeket ír elő egyes, kritikusnak tekintett referenciamutatók integritásának és megalapozottságának biztosítására, ideértve az illetékes hatóságok azon jogkörét, hogy bizonyos feltételek mellett valamely kritikus referenciamutató kezelését vagy az ahhoz való hozzájárulást kötelezővé tehetik.

                     (4)

                     Az (EU) 2016/1368 bizottsági végrehajtási rendelet (2) az (EU) 2016/1011 rendelet alapján megállapította a pénzügyi piacokon használt kritikus referenciamutatók jegyzékét.

                     (5)

                     A Bizottság az (EU) 2016/1011 rendelet 20. cikkének (1) bekezdése alapján végrehajtási jogi aktusokat fogadhat el a kritikus referenciamutatók jegyzékének összeállítása és legalább kétévente történő felülvizsgálata céljából.

                     (6)

                     Az (EU) 2016/1011 rendelet 20. cikke (1) bekezdése b) pontjának megfelelően a kritikus referenciamutatók jegyzékébe többek között az a referenciamutató vehető fel, amelyet olyan adatszolgáltatók szolgáltatnak, amelyek többségükben valamely tagállam területén találhatók, és amely referenciamutatót az adott tagállamban kritikusnak minősítenek.

                     (7)

                     2018. január 22-én a svéd illetékes hatóság (Finansinspektionen) az (EU) 2016/1011 rendelet 20. cikke (1) bekezdésének b) pontja alapján javasolta, hogy az Európai Értékpapírpiaci Hatóság (ESMA) ismerje el kritikus referenciamutatóként a stockholmi bankközi kamatláb (STIBOR) elnevezésű mutatót, mivel az Svédországban kritikusnak minősül, és olyan adatszolgáltatók adatszolgáltatásán alapul, amelyek többségükben Svédországban találhatók.

                     (8)

                     A STIBOR azon kamatlábak átlaga alapján számított referencia-kamatláb, amelyek mellett a svéd pénzpiacon aktív bankok hajlandóak különböző futamidőkre fedezetlen pénzeszközöket kölcsönözni egymásnak. 2018. január 22-én hét bank vett részt a STIBOR panelben, ebből hat Svédországban, egy pedig Dániában található.

                     (9)

                     Az ESMA-nak benyújtott értékelésben a Finansinspektionen megállapította, hogy ha a STIBOR-t beszüntetnék, vagy azt olyan bemeneti adat vagy olyan adatszolgáltatói panel alapján állítanák elő, amely már nem teljes mértékben tükrözi a mögöttes piaci vagy gazdasági valóságot, az Svédországban jelentős kedvezőtlen hatást gyakorolna a pénzügyi piacok működésére.

                     (10)

                     A Finansinspektionen az értékelésben bemutatta, hogy a STIBOR kimagasló összegben, 3 500 milliárd euro névérték tekintetében referenciaként szolgál a svéd koronában denominált tőzsdén kívüli származtatott kamatügyletek árazásához. A svéd koronában denominált kötvények csaknem egynegyede a STIBOR-t használja referenciaként, továbbá a STIBOR-t használják a svéd háztartásoknak és nem pénzügyi intézményeknek nyújtott összes hitel 75 %-ának árazásához is. A STIBOR-t referenciaként használó pénzügyi eszközök és pénzügyi ügyletek teljes értéke mintegy nyolcszor nagyobb Svédország bruttó nemzeti termékénél. A STIBOR ezért Svédországban létfontosságú a pénzügyi stabilitás és a piaci integritás szempontjából. Az értékelés megállapította, hogy a STIBOR megszüntetése vagy megbízhatatlansága Svédországban jelentős kedvezőtlen hatást gyakorolna a pénzügyi piacok működésére, a vállalkozásokra és a fogyasztókra, mivel azt hitelek, fogyasztóihitel-termékek és befektetési alapok kapcsán egyaránt használják.

                     (11)

                     Az ESMA 2018. február 23-án a Bizottságnak megküldött véleménye szerint a svéd Finansinspektionen figyelembe vette az (EU) 2016/1011 rendelet 20. cikke (3) bekezdésében szereplő összes szempontot és kritériumot, továbbá kvantitatív adatokkal támasztotta alá a STIBOR kritikus referenciamutatóként való elismerésének jogosultságát, illetve a STIBOR-nak a svéd gazdaságban betöltött létfontosságú szerepére vonatkozó analitikai érvelést.

                     (12)

                     Az (EU) 2016/1368 végrehajtási rendeletet ezért ennek megfelelően módosítani kell.

                     (13)

                     A STIBOR alapvető fontosságára, széles körű használatára és a svédországi tőkeelosztásban betöltött szerepére tekintettel e rendeletnek sürgősséggel hatályba kell lépnie.

                     (14)

                     Az e rendeletben előírt intézkedések összhangban vannak az Európai Értékpapír-bizottság véleményével,

               ELFOGADTA EZT A RENDELETET:

            1. cikk
            Az (EU) 2016/1368 végrehajtási rendelet mellékletének helyébe az e rendelet mellékletében szereplő szöveg lép.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 17-én.

                  a Bizottság részéről

                  az elnök

               Jean-Claude JUNCKER

            (1)  HL L 171., 2016.6.29., 1. o.

            (2)  A Bizottság (EU) 2016/1368 végrehajtási rendelete (2016. augusztus 11.) az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról (HL L 217., 2016.8.12., 1. o.).

            MELLÉKLET
            „

                     MELLÉKLET
                     A kritikus referenciamutatók jegyzéke az (EU) 2016/1011 rendelet 20. cikkének (1) bekezdése alapján

                                 Sorszám

                                 Referenciamutató

                                 Referenciamutató-kezelő

                                 Székhely

                                 1.

                                 Európai irányadó bankközi kamatláb (EURIBOR®)

                                 European Money Markets Institute (EMMI) (Európai Pénzpiacok Intézete)

                                 Brüsszel (Belgium)

                                 2.

                                 Egynapos euro indexátlag (EONIA®)

                                 European Money Markets Institute (EMMI) (Európai Pénzpiacok Intézete)

                                 Brüsszel (Belgium)

                                 3.

                                 Londoni bankközi kamatláb (LIBOR)

                                 ICE Benchmark Administration (IBA)

                                 London (Egyesült Királyság)

                                 4.

                                 Stockholmi bankközi kamatláb (STIBOR)

                                 Svenska Bankföreningen (Svéd Bankárszövetség)

                                 Stockholm (Svédország)

               ”


title: A Tanács (EU) 2018/1653 végrehajtási rendelete (2018. november 6.) a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról

text:
                  7.11.2018

                  HU

                  Az Európai Unió Hivatalos Lapja

                  L 276/1

         A TANÁCS (EU) 2018/1653 VÉGREHAJTÁSI RENDELETE
         (2018. november 6.)
         a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a venezuelai helyzetre tekintettel hozott korlátozó intézkedésekről szóló, 2017. november 13-i (EU) 2017/2063 tanácsi rendeletre (1) és különösen annak 17. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2017. november 13-án elfogadta a venezuelai helyzetre tekintettel hozott korlátozó intézkedésekről szóló (EU) 2017/2063 rendeletet.

                     (2)

                     Egy, az (EU) 2017/2063 rendelet IV. mellékletében szereplő személy esetében módosítani kell a jegyzékbe vételére vonatkozó indokolást.

                     (3)

                     Az (EU) 2017/2063 rendelet IV. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az (EU) 2017/2063 rendelet IV. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 6-án.

                  a Tanács részéről

                  az elnök

               H. LÖGER

            (1)  HL L 295., 2017.11.14., 21. o.

            MELLÉKLET
            Az (EU) 2017/2063 rendelet IV. mellékletének 7. bejegyzése helyébe a következő szöveg lép:

                           Név

                           Azonosító adatok

                           A jegyzékbe vétel okai

                           A jegyzékbe vétel dátuma

                           „7.

                           Diosdado Cabello Rondón

                           Születési ideje: 1963. április 15.

                           Az alkotmányozó nemzetgyűlés elnöke és a venezuelai Egyesült Szocialista Párt (PSUV) első alelnöke. Részt vesz a venezuelai demokrácia és a jogállamiság aláásásában, többek között azzal, hogy a médiát a politikai ellenzék, egyéb média és a civil társadalom elleni nyilvános támadásokra és fenyegetésekre használja fel.

                           2018.1.22.”